By Grootfontein Camping Villages kan jy die hele kampterrein huur as jy dit as 'n troulokaal of vir 'n privaat partytjie wil gebruik. Ons het groot Bedouin-tente, 'n dansvloer, ligte, spyseniering- en platejoggie-opsies.
As die hele terrein nie gehuur word nie word geen musiek toegelaat nie!
Al het jy nie 'n tent nie, en al kan jy nie kamp nie is dit nie 'n probleem hier by ons nie! Die beslommernis en logistiek van 'n kampnaweek is nou amptelik iets van die verlede. Jy hoef werklik net kos en klere saam te bring! As jy dink kamp gaan altyd gepaard met lekkende tente, vermiste pale en penne, harde grond en sandvlooie, wag da…
Al het jy nie 'n tent nie, en al kan jy nie kamp nie is dit nie 'n probleem hier by ons nie! Die beslommernis en logistiek van 'n kampnaweek is nou amptelik iets van die verlede. Jy hoef werklik net kos en klere saam te bring! As jy dink kamp gaan altyd gepaard met lekkende tente, vermiste pale en penne, harde grond en sandvlooie, wag daar 'n groot verrassing op jou!
Ons 100 hektaar sitrus-boegoe-rooibosplaas is sowat 20 km van Citrusdal af, met die kampterrein reg aan die oewers van die Olifantsrivier. Wye, oop ruimtes, groen gras, luilekker dae van swem, braai, en jou bure leer ken wag op jou.
Elke 'kampdorpie' het maksimum 6 tente. Daar is vierkantige Bedouin vryvorm-veldtente met uitstekende uitsigte oor die rivier, en seiltente is onder dit opgeslaan. Die tente het driekwartmatrasse van digte spons, katoen-perkallinne, komberse en handdoeke. Daar is ook 'n ten volle toegeruste kombuisarea met braairoosters en toebehore, stoele, tafels, elektriese ligte, koelbokse, ens.
Elke dorpie het sy eie kragpunt en daar is hangmatte sodat jy kan vergeet dat kampeer eintlik harde werk is. Ablusieblokke (warm storte en spoeltoilette), is gemeenskaplik, asook die yskas, vrieskas en mikrogolfoond. Praat van ruwe verblyf in styl!
Kano's en kajaks is beskikbaar vir verhuring - maar bring jou eie as jy het.
Grootfontein Camping Villages is vir die geesdriftige reisiger!
Gaste wat na Grootfontein Camping Villages gekyk het, het ook belangstelling getoon in die volgende lekke plekke:
Keerompad, Grootfontein Plaas, Citrusdal, 7340, Wes-Kaap